Tahir Zemaj

Tahir Zemaj (28 Dhjetor 1951 – 4 Janar 2003) ishte oficer i Ushtrisë Popullore të Jugosllavisë dhe më vonë Kryekomandant i Forcave të Armatosura të Republikës së Kosovës (FARK) si dhe Gjeneral i Ushtrisë Çlirimtare të Kosovës (UÇK-së) gjatë Luftës në Kosovë. Lindi më 28 dhjetor 1951 në fshatin Strellci i Epërm, të Komunës së Deçanit dhe u vra më 4 janar 2003 në qytetin e Pejës sëbashku me djalin e tij dhe kushëririn e tij në rrethana misterioze. Pas vdekjes, ai u shpall Hero i Kosovës.

Më 4 janar 2003, Tahiri u vra me të shtëna në drejtim të makinës së tij, së bashku me djalin e tij 22 vjeçar, Enes Zemaj, dhe kushëririn e tij 34 vjeçar, Hasan Zemaj, në qytetin e Pejës. Edhe kushëriri i tij, Hasan Zemaj, ka drejtuar një lëvizje rinore në Deçan. Sipas raportimeve të lajmeve, sulmuesit ishin në dy makina, njëra prej të cilave ishte me targa shqiptare dhe përdorte një armë të modelit AK-47.

Ish–kryeministri i Kosovës, Isa Mustafa, në 13 vjetorin e vrasjes së Tahir Zemajt deklaroi se: "Tahir Zemaj ishte një luftëtar trim dhe profesionist, një strateg i vërtetë, që luftoi me zell për çlirimin e Kosovës”. Tahir Zemaj doli fitimtar në gjysmën e parë të Betejës së Logjës gjatë Luftës së Kosovës. Atij iu dha Urdhëri Hero i Kosovës nga Presidenti i Kosovës dhe Medaljen “Nderi i Kombit” nga Presidenti i Shqipërisë.

 Shiko edhe 

 Forcat e Armatosura të Republikës së Kosovës
 Ushtria Çlirimtare e Kosovës
 Lufta e Kosovës

 Referime 
Kategoria:Biografi shqiptare